Na podlagi 19. člena Pravilnika o štipendiranju v Občini Trzin (Uradni vestnik Občine Trzin, št. 9/18)

**OBČINA TRZIN, Mengeška cesta 22, 1236 Trzin, ki jo zastopa župan Peter Ložar**

(v nadaljevanju: štipenditor)

in

**ŠTIPENDIST**

(v nadaljevanju: štipendist)

sklepata naslednjo

**POGODBO O ŠTIPENDIRANJU**

**I. SPLOŠNE DOLOČBE**

1. člen

S to pogodbo se urejajo medsebojne pravice in obveznosti, nastale med pogodbenima strankama iz naslova podeljene športne štipendije za dijaka.

2. člen

Štipendija se dodeli štipendistu za čas rednega šolanja na srednji šoli ………………………………………………. za …………………………………… letnik.

3. člen

Štipendija se začne izplačevati za šolsko leto 2019/2020. Poračun štipendij od septembra 2019 dalje bo izveden v mesecu po podpisu te pogodbe.

**II. PRAVICE IN OBVEZNOSTI ŠTIPENDISTA**

4. člen

Na podlagi sklepa o dodelitvi štipendije ima štipendist v letu 2019 pravico do štipendije v višini 135,13 EUR mesečno, v nadaljnjih letih pa se januarja vsako leto izhodiščna višina štipendije usklajuje v višini 50 % uradno priznane inflacije oziroma deflacije.

5. člen

Štipendija se štipendistu izplačuje mesečno za pretekli mesec za celotno šolsko leto do 10. dne v mesecu, razen v zaključnem letniku srednje šole, ko se za julij in avgust ne izplača.

Štipendist lahko za posamezni letnik prejema štipendijo eno leto v srednješolskem izobraževanju.

6. člen

Štipendist mora po vsakem zaključenem šolskem letu, najkasneje do 15. septembra predložiti občini dokazila o izpolnjevanju pogojev za štipendiranje, in sicer:

* potrdilo OKS o statusu kategoriziranega športnika,
* dokazilo o uspehu v preteklem letniku,
* potrdilo o vpisu v naslednji letnik,
* dokazila o udejstvovanju v društvenem, kulturnem, športnem življenju Trzina,
* pisna izjava, da ne prejema druge štipendije ter
* v zadnjem letniku tudi dokazilo o zaključku šolanja (potrdilo o opravljeni maturi).

7. člen

Športna štipendija za tekoče šolsko leto miruje in se ne izplačuje, če štipendist:

* izgubi status kategoriziranega športnika,
* v preteklem letu ni dosegel najmanj povprečne ocene 3,00,
* se v preteklem letu ni vključeval v društveno, kulturno, socialno ali športno življenje Trzina.

Štipenditor nadaljuje izplačevanje štipendije po predložitvi ustreznih dokazil iz prejšnjega člena te pogodbe z novim šolskim letom.

8. člen

Štipendija preneha, če je štipendist:

* pridobil kakšno drugo štipendijo,
* sklenil pogodbo o zaposlitvi ali samozaposlitvi,
* prepozno predložil dokazila o izpolnjevanju pogojev iz 6. člena te pogodbe,
* izgubil status dijaka,
* spremenil izobraževalni program brez soglasja štipenditorja,
* navajal neresnične podatke,
* uspešno zaključil izobraževanje ali
* če mu je štipendija v preteklem letu mirovala, razlogi za mirovanje pa ostajajo tudi v tekočem šolskem letu.

9. člen

Štipendija se dodeljuje z namenom uspešnega zaključka šolanja. Kolikor namen ni izpolnjen, je štipendist dolžan vrniti štipendijo skupaj z zakonitimi zamudnimi obrestmi za letnik, ki ga ni dokončal. Prav tako mora vrniti celotno prejeto štipendijo štipendist, ki je štipendijo pridobil na podlagi neresničnih podatkov ter štipendist, ki ni sporočil sprememb, ki vplivajo na pridobitev ali ukinitev štipendije in štipendist, ki ne maturira oziroma zaključi šolanja v roku največ 1 leta po poteku statusa dijaka.

10. člen

Štipendist lahko opravlja delovno prakso, po pozivu občinske uprave, ki traja praviloma en mesec v letu.

Razporeditev štipendista na delovno prakso opravi občinska uprava na predlog Komisije za štipendije v skladu z dogovorom s štipendistom in direktorji javnih zavodov v občini. Za opravljeno delo prejme štipendist nagrado v zakonsko predpisani višini.

**III. PRAVICE IN OBVEZNOSTI ŠTIPENDITORJA**

11. člen

Štipenditor je dolžan redno in pravočasno izplačevati štipendistu s to pogodbo določeno štipendijo v roku iz 5. člena te pogodbe.

12. člen

Štipenditor je dolžan spremljati učne uspehe štipendista, vzdrževati z njim stalne stike in se seznanjati z morebitnimi problemi pri opravljanju šolskih obveznosti.

13. člen

Štipenditor je dolžan obveščati štipendista o morebitnih spremembah pravilnika, ki določa njegove pravice in obveznosti.

**IV. PREHODNE IN KONČNE DOLOČBE**

14. člen

Za vse zadeve, ki niso urejene s to pogodbo, se uporablja Pravilnik o štipendiranju v Občini Trzin (Uradni vestnik Občine Trzin, št. 9/18).

15. člen

Vse spore, nastale na podlagi te pogodbe, bosta stranki skušali reševati sporazumno, v kolikor pa do sporazuma ne bi prišlo, bosta spor prepustili v reševanje Okrožnemu sodišču v Domžalah.

16. člen

Ta pogodba je sklenjena v dveh (2) izvodih, od katerih prejme vsaka pogodbena stranka en (1) izvod.

17. člen

Ta pogodba je veljavno sklenjena, ko jo podpišejo štipenditor, štipendist in zakoniti zastopnik štipendista.

Številka pogodbe:

Datum: \_\_\_\_\_\_\_\_\_\_\_\_\_

Štipenditor: Štipendist:

Občina Trzin

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek)

Župan

Peter Ložar \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)

Datum: \_\_\_\_\_\_\_\_\_\_\_\_\_\_\_\_\_

Zakoniti zastopnik štipendista:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)

Datum: \_\_\_\_\_\_\_\_\_\_\_\_\_\_\_\_\_